માતુશ્રી કાન્તાબહેન રમણલાલ શાહ પરિવાર દ્વારા ઉપધાન તપ આરાધના જેવા આત્મજાગૃતિના અવસરને પોતાના જ્ઞાન, આશીર્વાદ, લાગણી, ભાવ અને ભક્તિના અજવાળાથી અજવાળવા માટે પ.પૂ. આચાર્ય ભગવંત શ્રી સાગરચંદ્રસાગરસૂરીજી મ.સા.ની પ્રેરક ઉપસ્થિતિ પ્રાપ્ત થઈ હતી. ઉપધાન તપના નિશ્રાદાતા, માર્ગદર્શક, પ્રવચન પ્રભાવક, ઉપકારી ગુરુદેવ પ.પૂ. સાગરચંદ્રસાગરસૂરીજીની નિશ્રામાં ૨ જાન્યુઆરી, ૨૦૧૬થી ૨૧ ફેબ્રુઆરી ૨૦૧૬ સુધી કુલ ૪૭ દિવસ સુધી શ્રાવકોએ ઉપધાન તપથી મનની શુદ્ધતા પ્રાપ્ત કરી હતી. સ્વ. રમણભાઈ શાહના દીકરા જીતુભાઈ શાહ, અજીતભાઈ શાહના દીકરા કલ્પન અજીતભાઈ શાહ, વર્ષાબહેન અજીતભાઈ શાહ, પુત્રવધૂઓ પાયલબહેન તેજસકુમાર શાહ, હીરલબહેન ચિંતનભાઈ શાહ, બહેન-બનેવી શ્રી ઈલાબહેન શાહ અને ચંદ્રકાન્તભાઈ શાહ તથા અર્ચનાબહેન વીરવાડીયા સહિત કુલ ૨૯ શ્રાવકો આ ઉપધાન તપમાં ભાગ લીધો હતો. સમગ્ર ગુજરાતના કુલ ૧૫ જેટલાં સ્થાનો પરથી કુલ ૧૨૫ સાધકો આ તપમાં જોડાયા હતા. આ ઉપધાન તપના નિશ્રાદાતા સત્ત્વનિષ્ઠ પૂ. મુનિ શ્રી સત્વચંદ્રસાગરજી મ.સા., વૈયાવચ્ચકારક પૂ. મુનિરાજ શ્રી પદ્મયશસાગરજી મ.સા., વિશુદ્ધ સંયમી તીર્થચંદ્રસાગરજી મ.સા., કાર્યકુશલ પૂ. મુનિ શ્રી મોક્ષચંદ્રસાગરજી મ.સા., અધ્યયનશીલ પૂ. મુનિ શ્રી વૈરાગ્યચંદ્રસાગરજી મ.સા., તથા સ્વાધ્યાયપ્રેમી પૂ. મુનિ શ્રી ધન્યચંદ્રસાગરજી મ.સા.ની પ્રેરક ઉપસ્થિતિએ સૌ સાધકોની સાધનાને નવું જોમ અર્પ્યંુ હતું. આ ઉપધાન તપ અનોખા પ્રકારનું હોય છે. જેમાં ૪૭ દિવસ, ૩૫ દિવસ અને ૨૮ દિવસની જુદા જુદા પ્રકારની આરાધના થાય છે. વહેલી સવારે પાંચ વાગ્યાથી ક્રિયાઓ શ થાય તે છેક મોડી સાંજ સુધી. કુલ ૪૮ કલાકે પાણી પીવાનું અને જમવાનું, ભૌતિક સાધનોથી તદ્દન અલિપ્ત રહેવાનું. મોબાઈલ ફોન, લાઇટ, પંખા કશાનો ઉપયોગ નહીં કરવાનો. કુલ ૪૭ દિવસ સુધી સ્નાન પણ નહીં કરવાનું. આપણે એક દિવસ સ્નાન વિના રહીએ તોપણ અરુચિ થાય. પણ આ તપનો પ્રભાવ એટલો છે કે આટલા દિવસ સ્નાન વિના પણ તપસ્વી શુદ્ધતાનો પર્યાય લાગે. તપથી એનું સમગ્ર અસ્તિત્વ શુદ્ધ થઈ જાય. ચહેરા પર ગર્ભગૃહમાં મૂકેલા દીવા જેવું તેજ વર્તાય. ભૂખ-તરસ પણ એના ચહેરાની રેખાને ન બદલી શકે. આશ્ર્ચર્ય અને આવકાર્ય વાત એ છે કે આ ઉપધાન તપમાં સુરતથી આવેલી સાડા સાત વર્ષની માહી નામની દીકરીથી લઈને પંચોતેર વર્ષના વૃદ્ધ સુધીની ઉંમરના શ્રાવકોએ ભાગ લીધો હતો અને તપથી મનની શુદ્ધતા પ્રાપ્ત કરી હતી.